Labuhan saking tembung labuh ingkang gadah makna guwang utawi mbuwang barang wonten ing segara utawi lèpèn. Labuhan inggih punika upacara mbuwang barang-barang saking Kraton tumuju ing Segara Kidul, Gunung Lawu, Gunung Merapi lan papan sanèsipun ingkang gadah sipat khusus. Upacara Labuhan punika dipun adani wonten ing wekdal Wiyosan Dalem (dinten Wiyosipun Raja) utawi dinten panobatan Raja. Ancasipun Upacara Labuhan inggih punika kanggé kaslametan Sultan, Keraton Ngayogyakarta lan tiyang Ngayogyakarta.